Songkok

An songkok o peci o kopiah sarong kopya na halawigan na pigsusulot sa Brunei, Indonesia, Malaysia, Singapura, sa habagatan na Filipinas, asin habagatan na Tailandya, pinakakomon sa mga Muslim na lalaki. May korte ini nin pigputol na kono, parating gibo sa itom o burda na felt, gapas o pelus. Isinusulot man ini kan mga lalaki sa mga pormal na okasyon arog kan mga kasalan asin lubong o mga okasyon na maugma arog kan Eid ul-Fitr asin Eid al-Adha. Sa Indonesia, natatakod man an peci sa nasyonalistang hiroon.

Mga pangaran

Inaapod ining "songkok" sa Sumatra asin sa Rawis nin Malayo. Mantang sa Haba, inaapod ining "kopiah" o "kopeah". Midbid man ini sa Indonesya na "peci", bagaman an peci, igwang mas korte na ellipse asin kung minsan pigdekorasyunan. Baka an pangaran na "peci", hali sa katagang Olandes na petje na an literal na boot sabihon "sadit na kopya", o imbes posibleng gikan sa Turko na fez.. Minatukdo anngabos nin mga pangaran sa parehas na bagay. Sa Filipinas sa Bangsamoro, midbid an songkok sq kopiah o kupya, asin hinango sa katagang Arabik na kufi o kefiyyeh. Ipigheras kaini an etimolohiyang ini sa Habanes. Ang mga salitang Malay na songkok asin peci, bihirang madangog sa mga Muslim na Pilipino na minatukdo sa kopya na ini na tradisyonal man sa kahabagatan na kabaga kan kaiislahan.

Ginikanan
An pinaghalian kan songkok, matutunton sa fez, na pinapusog kan mga Otoman kadtong 1826 asin pagkatapos nagwarak sa Habagatan na Asya asin sa Rawis nin Malayo (inaapod sa ngunyan na Brunei, Indonesya asin Malaysia). Pigsusulot an songkok kadto kadtong Imperyong Otoman asin sa pirang parte kan Aprika. Arog pa man kaito, ini pwede sanang iheras na totoo, nin huli ta an mga kataga mismo pwedeng masususog ning mas amay. Naisurat an Kopiah na piggagamit kan mga piling tropa kan Majapahit (Bhayangkara). Naisurat an Kupiah sa bokabularyo nin Italyano-Malayo ni Pigafetta kadtong 1521.

Sala an sarong bareta sa diyaryo sa Brunei na nagsasabi na an songkok naging sarong panuytuyan sa Rawis nin Malayo kadtong ika-13 siglo sa pag-abot kan Islam sa rehiyon. An pinakainot na nakasurat na pagsambit kan katagang songkok yaon sa Syair Siti Zubaidah (1840).Syair Siti Zubaidah MCP text Mantang natatakod an tradisyunal na trayangulo na dekorasyon sa payo kan Malay na Tengkolok o disaster sa mga tradisyonal na maharlika asin royalty kan Malay, sa sarong banda, naging parte an songkok kan tradisyonal na Malay na kasulotan nin mga lalaki na natatakod sa Islam, na tradisyonal na isinusulot kan mga lokal na ulama.

An Rehimen kan Maharlikang Malayo kan Suldados kan Malaysia naggagamit nin songkok bilang parte kan saindang uniporme gikan pa kadtong nasa irarom kan gobyerno nin Britanya.

Galerya

 Hilingon man 

 Dhaka topi
 Gandhi cap
 Fez (kopya)
 Tengkolok
 Yarmulke

Mga toltolan

Mga panluwas na takod

Kategorya:Mga kopya